Legal Document

Category: 4

Text:
8. ΝΟΜΟΣ υπ’ αριθ. 1700 της 10 Αυγ./4 Σεπτ. 1944 Περί συμπληρώσεως του υπ’ αριθ. 2448/40 Α. Νόμου ασκήσεως του Μαιευτικού επαγγέλματος και περί εκπαιδεύσεως των Μαιών. Άρθρον μόνον.-Κατ’ εξαίρεσιν, τοπικαί άδεια εκδοθείσαι δια Κοινότητας της Δωδεκανήσου, βάσει της προ του υπ’ αριθ. 2448/40 Α. Νόμου ισχυούσης Νομοθεσίας, δύνανται να μετατραπώσιν εις Γενικάς αδείας ασκήσεως του Μαιευτικού επαγγέλματος καθ’ άπασαν την Ελληνικήν Επικράτειαν, εφ’ όσον αι τυχούσαι τοιαύτης τοπικής αδείας ήθελον προσαγάγη δι’ αιτήσεως υποβαλλομένης εντός έτους από της δημοσιεύσεως του παρόντος Νόμου τα κάτωθι δικαιολογητικά. 1)Απολυτήριον Γυμνασίου. 2)Πιστοποιητικά ανεγνωρισμένων Επαγγελματικών Σωματείων ότι ασκούσιν από δεκαετίας τουλάχιστον ευδοκίμως το Μαιευτικόν επάγγελμα. 3)Πιστοποιητικόν ενιαυσίας τουλάχιστον υπηρεσίας εις Μαιευτικάς Κλινικάς ορισθείσας βάσει του άρθρ. 5 του Α.Ν. 1461/38. Η μετατροπή των κατά τ’ ανωτέρων τοπικών αδειών εις Γενικάς γίνεται δι’ αποφάσεως του Υπουργού μετά γνωμοδότησιν του Ανωτάτου Υγειονομικού Συμβουλίου. Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 754 34.Ζ.θ.6-8 Μαίες